CELEX: C2006/326/165
Language: hu
Date: 2006-12-30 00:00:00
Title: T-342/06. sz. ügy: 2006. december 1-jén benyújtott kereset – Angiotech Pharmaceuticals kontra OHIM (VASCULAR WRAP)

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/81
            
         2006. december 1-jén benyújtott kereset – Angiotech Pharmaceuticals kontra OHIM (VASCULAR WRAP)
   (T-342/06. sz. ügy)
   (2006/C 326/165)
   Az eljárás nyelve: angol
   Felek
   
      Felperes: Angiotech Pharmaceuticals, Inc. (székhelye: Vancouver, Kanada) képviselő: T. Clark Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának 2006. szeptember 20-i határozatát, és utalja vissza a védjegybejelentést a Belső Piaci Harmonizációs Hivatal elé a lajstromozási eljárás lefolytatása végett;
            
         
               —
            
            
               másodlagosan, amennyiben az Elsőfokú Bíróság úgy véli, hogy a bejelentett védjegy lajstromozása csak az árujegyzékben szereplő egyes áruk tekintetében engedélyezhető, az OHIM második fellebbezési tanácsának határozatát csak az ezen árukra vonatkozó részében helyezze hatályon kívül, és ezen megállapításnak megfelelően utalja vissza a védjegybejelentést az OHIM elé;
            
         
               —
            
            
               az Elsőfokú Bíróság az OHIM-ot kötelezze a felperes költségeinek viselésére.
            
         Jogalapok és fontosabb érvek
   
      Az érintett közösségi védjegy: a „VASCULAR WRAP” szóvédjegy az 5. és 10. osztályba tartozó áruk vonatkozásában (kötszerek, tapaszok, kötszeranyagok, készítmények és gyógyászati eszközök sebészeti használatra) – védjegybejelentés száma: 4220811
   
      Az elbíráló határozata: a védjegybejelentés elutasítása.
   
      A fellebbezési tanács határozata: a fellebbezés elutasítása.
   
      Jogalapok: a 40/94 rendelet 7. cikke (1) bekezdése b) pontjának és 7. cikke (1) bekezdése c) pontjának megsértése.